Cuneiform Tablet Kt 92/k 94 (AKT 8 214)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-na-da sú-in-il₅-šu ù en-na-su-in qí-bi-ma um-ma 0.5 LUGAL-ki-in-ma i-na wa-áš-ḫa-ni-a ni-na-me-er-ma um-ma a-ta-ma TÚG.ḪI.A É.GAL-lúm ú-la it-ba-al a-ta-ma ta-at-ba-al-šu-nu i-nu-mì ú-šé-ṣí-ú-ni a-na-ku lá-šu-a-ku qá-tí É.GAL-lim-ma 4 DUMU um-mì-a-nim iṣ-ba-at-ma É-tí ú-na-dí-du-ma TÚG.ḪI-tí-kà ú-šé-ṣí-ú ṭup-pá-am a ší-a-tí a-TI-a-kum ú ší-bé-a az-ku-ra-kum ší-bé-a a-na ba-áb DINGIR ú-šé-ra-da-ma ṭup-pá-am ša ku-nu-ki-ku-nu ša 4 šu-nu-tí ta-lá-qé a-ḫi a-ta ša a-wa-tim né-nu šu-ma a-na ma-mì-tim ta-pá-li-li mu-ru-úṣ li-bi-kà a-na ša ki-ma ku-a-tí lá-pí-ta-ma lu-ta-mì-ú-ni ṭup-pá-am ša ku-nu-ki-a ša tù-kà-lu-ú a-na ša ki-ma i-a-tí dí-in šu-ma la ta-da-an ša-sí-ḫi-ma lu-ma lá-li-kam ma-aṣ-a-tí-ma a-ma-kam lu ni-ta-wu